تمت ارشفة منتديات نبع الفرات
المشاركات من الموضوع كسر الخاطر
انكرت كل طيب تعبي وياك ياحيف
وبرن بيك الجروح وصف الك ريش
ورد ذآبل لكَيتك مرمي عالكَاع
سكَيته بدمع عمري الخاطر يعيش
كلت جمار روحي الحد الاغصان
وبكَت اجمل سنيني وما كلت ليش؟
جنت تكسر الخاطر وانت غركَان؟
صوجي انه اعترف وصلتك الكَيش
انا قابل بحظك حطلي اسعار؟
شبابي الضاع لجلك تعتقد بيش؟
وثلج الي نزل خطـار عالرآس
اذا طَك ارد اسألك ؟ يختفي بميش
انه الحظن الحنون الضمك سنين
وجازيته بأذيه وجرح ما صار
يا ملحد زمانك بالاحاسيس
كفرت بجنتي خاطر تسكن النار
هيجي ابلا وفاء اتعوف العيون
وتخلي اعله رمشي الدمعه تذكار
الساسه عله رمله شظنك يدوم؟
شما طال الامـــد بنيانه ينهار
الليل شما تأمن ســـرك عليه
شما طول تفضحه عيــون النهار
انه الجبت الحــرامي وامنت بي؟
عليمن ارد اســولف بوكَة الدار
اصلا عيب اسولف بوكَة الدار